wickkiey/tamil-wikipedia-markdown huggingface dataset:
# தாதம்பட்டி, விருதுநகர் மாவட்டம்


**தாதம்பட்டி** (*Thathampatti village*), தமிழ்நாட்டின், விருதுநகர் மாவட்டத்தின் விருதுநகர் வட்டாரத்தில் அமைந்துள்ள ஒரு சிற்றூர் ஆகும். இந்த ஊர், விருதுநகர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இவ்வூர் கன்னியாகுமரி -காஷ்மீர் தேசிய நெடுஞ்சாலையான எண்-7 இல் சூலக்கரை என்னும் இடத்திலிருந்து மேற்கே 3.2 கிலோமீட்டர் தொலைவில் அமைந்துள்ளது. தாதம்பட்டி பஞ்சாயத்தில் சின்ன தாதம்பட்டி, வாழவந்தாள்புரம் என்ற இரு சிறு கிராமங்கள் இணைந்துள்ளன.பெரிய தாதம்பட்டில் உள்ள முனியாண்டி சுவாமி கோயில் மிகவும் பிரபலமான ஒன்று.  

## மக்கள்வகைப்பாடு
தாதம்பட்டியானது மாவட்ட தலைநகரான விழுப்புரத்தில் இருந்து நான்கு கி.மீ. தொலைவிலும் மாநில தலைநகரான சென்னையில் இருந்து 545 கி. மீ. தொலைவிலும் அமைந்துள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 459 வீடுகள் உள்ளன. கிராமத்தின் மொத்த மக்கள் தொகையானது 1699 ஆகும். இதில் ஆண்கள் எண்ணிக்கை 862, பெண்களின் எண்ணிக்கை 836 என உள்ளது. மக்களின் கல்வியறிவு விகிதமானது 65.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## தேற்கோள்கள்
# மீயொலி மின்வேதியியல்

**மீயொலிமின்வேதியியல்** (*Sonoelectrochemistry*) என்பது மின்வேதியியலில் மீயொலியின் பயன்பாடு பற்றியது ஆகும். இது மின்சாரத்தையும், மீயொலியையும் (>20,000 ஹெர்ட்ஸ்) பயன்படுத்தி வேதி வினைகளை செயல்புரிய செய்வது பற்றிய அறிவியல் படிப்பு ஆகும். இந்த மின், மீயொலி மற்றும் வேதியியல் ஆகிய மூன்று தனித்தனி அறிவியல் முறைகள் 20ம் நூற்றாண்டில் இணைப்பு அறிவியல் துறையாகப் பயன்படுத்தப்பட்டது.  

மின்வேதியியல் மீதான மீயொலியின் விளைவுகள், முதலில் மோரிகுச்சியால் அறிமுகம் செய்யப்பட்டு பின்னர் சிமித் மற்றும் எகுரெட் ஆகியோரால் நிரூபிக்கப்பட்டன. நீர்நிலைக் கரைசல்களில் மீயொலியின் தாக்கத்தை, செறிவின் மூலம் துருவப்படுத்தியும், உலோகத்தின் மீதான பூச்சு மூலமும், மின்னாற்பகுப்பினால் உருவாகும் வாயுக்கள் மூலமும் ஆராய்ந்தனர். மீயொலியைப் பயன்படுத்துவதன் மூலம், மின்வேதியியல் கரைசலின் நீர்ம இயக்கங்கள் வெகுவாக உயர்ந்துள்ளதாக கோல்ப் மற்றும் நைபோர்க் 1950களில் கூறியுள்ளனர். இந்த ஒட்டுமொத்த செயல்களை 'செவியுணர் ஒலியின் பரவல்' என்று குறிப்பிட்டுள்ளனர்.  

1959இல் பென் ஆராய்ச்சிக் குழுவினர், ஒலியேற்றம் ஆனது மின்தண்டுகளின் புறப்பரப்பு செயல்பாடுகளிலும், மின்பகுளி பொருளின் செறிவிலும் பெரும் தாக்கத்தை ஏற்படுத்துகிறது என்பதை நிரூபித்தனர். 1960களின் முற்பகுதியில், மின் வேதியியலாளர் ஆலன் ஜே. பார்ட் வரையறைக்குட்பட்ட கூலும் அளவை முறையைப் பயன்படுத்தி ஒரு மின்வேதிப் பொருளின் நிறை, மொத்தத் கரைசலில் இருந்து மின்னூட்டப்பட்ட பரப்பிற்கு செல்வது மீயொலியின் மூலம் மேம்படுத்தப்படுகிறது என்பதைக் கூறினார். மீயொலி அதிர்வெண்களின் வரம்புகளை [20 &nbsp; kHz - 2 &nbsp; MHz] அடிப்படையாக கொண்டு பல மின்வேதி அமைப்புகள், செயல்முறைகள் மற்றும் மின்வேதியியலின் வேறு பகுதிகளுக்குப் பயன்படுத்தப்படுகிறது (உம்: மின்பூச்சு, மின்படிவு, மின்பலபடியாக்கல், மின்திரட்டுதல், இயற்கையான மின்சேர்க்கை, மின்வேதியியல், மின்பகுப்பாய்வு வேதியியல், ஐதரசன் ஆற்றல் மற்றும் எரிபொருள் மின்கலத் தொழில்நுட்பம்) கல்வி மற்றும் தொழில் இரண்டிலும், இந்தத் தொழில்நுட்பம் பாரம்பரிய தொழில்நுட்பங்களை விடப் பல நன்மைகளை வழங்குகிறது.  

## இதன் சிறப்பம்சங்கள்
- பல்வேறு மின்வேதியியல் விகிதங்கள் மூலம் மின்முனை மேற்பரப்பில் மெல்லிய தடிமத்தில் (δ) அயனிகளை ஒத்திசைவுடன் படியவைக்க முடியும்; இதனால் மகசூல் மற்றும் செயல்திறன் அதிகரிக்கும்;
- மின் படிவு செயலினால் நுண்துளை தன்மை மற்றும் கடினத்தன்மை அதிகரிக்கிறது;
- மின் வேதி வாயுவும் அதிக அளவில் வெளிப்படுதல் கண்டுபிடிக்கப்பட்டுள்ளது, மின்முனை மேற்பரப்பு செயல்படுத்தல் விளைவால் எலக்ட்ரோடு தூய்மை ஆதல் மற்றும் மின்வாய் மிகுதி அழுத்தம் குறைதல் (காரணம்: குழிவுறுதல் மற்றும் ஒலி பரவலால் எலக்ட்ரோடு மேற்பரப்பில் உருவாகும் உலோக மற்றும் வாயு குமிழி பிரிதல்);
- இதில் எலக்ட்ரோடு கறைபடிதல், செலுத்தும் மீயொலி அதிர்வெண் மற்றும் சக்தியைப் பொறுத்தது.

இன்றுவரை, மேசனின் மறுஆய்வுக் கட்டுரையை (மீயொலி மின்வேதியியல் -1990) அடிப்படையாக கொண்டு பல காப்புரிமைகள், தொழில்நுட்ப, ஆராய்ச்சிகள் மற்றும் மறுஆய்வுக் கட்டுரைகள் உட்பட 3,500 க்கும் மேற்பட்ட வெளியீடுகள் வெளியிடப்பட்டுள்ளன.
# கே. ராஜலிங்கம்

**கே. ராஜலிங்கம்** என அழைக்கப்பட்ட **காளிமுத்து ராஜலிங்கம்** (*Kalimuthu Rajalingam*, திசம்பர் 3, 1909 &ndash; பெப்ரவரி 11, 1963) இலங்கையின் மலையகத் தமிழ் அரசியல்வாதியும், தொழிற்சங்கத்தலைவரும், தமிழ் செயற்பாட்டாளரும் ஆவார்.  

ராஜலிங்கம் 1947 ஆகத்து 23 முதல் செப்டம்பர் 20 வரை நடைபெற்ற இலங்கையின் 1-வது நாடாளுமன்றத் தேர்தலில் இலங்கை தொழிலாளர் காங்கிரஸ் சார்பில் நாவலப்பிட்டி தேர்தல் தொகுதியில் போட்டியிட்டு வெற்றி பெற்று நாடாளுமன்றம் சென்றார். இத்தேர்தலில் இலங்கை தொழிலாலர் காங்கிரசில் போட்டியிட்டு வெற்றி பெற்ற ஏழு உறுப்பினர்களில் இவரும் ஒருவர்.  

கல்கி ஆசிரியர் ரா. கிருஷ்ணமூர்த்தி இலங்கை வந்திருந்த போது ராஜலிங்கத்திற்கு 'மலையக காந்தி' என்ற பட்டம் சூட்டி, அவருடைய படத்தை 1950 செப்டம்பர் 10 கல்கி இதழில் அட்டைப் படமாக பிரசுரித்துக் கட்டுரை எழுதினார்.
# ஆராய்ச்சி மற்றும் பகுப்பாய்வு அமைப்பு


**ஆராய்ச்சி மற்றும் பகுப்பாய்வு அமைப்பு** (**Research and Analysis Wing**) (**R&AW**) (ISO: ), இதனை சுருக்கமாக **ரா** (**R&AW**) என்பர். இந்தியாவின் நலனனைக் கருத்தில் கொண்டு, வெளிநாடுகளில் இந்தியாவின் பாதுகாப்புக்கு எதிராக நடக்கும் சதிசெயல்களை கண்காணிப்பதற்கும், தடை செய்யவும், சதிகாரர்களை கண்டறிந்து கைது செய்தற்குமான புலனாய்வுப் பணிகளில் ஈடுபட்டுள்ள அமைப்பாகும். முன்னர் இந்திய உளவு அமைப்பு உள்நாட்டு மற்றும் வெளிநாடுகளில் உளவுப் பணி மேற்கொண்டிருந்தது. 1968 முதல் புதிதாக துவகக்ப்பட்ட ஆராய்ச்சி மற்றும் பகுபாய்வு அமைப்பு வெளிநாடுகளில் மட்டும் தனது உளவுப் பணியை மேற்கொள்கிற்து. இதன் தலைமையகம் புதுதில்லியில் உள்ளது. இதன் தற்போதைய தலைவர் சமந்த் கோயல் ஆவார். இந்திய அரசின் செயலாளர் பதவி தரத்தில் உள்ள ரா அமைப்பின் தலைவர், இந்தியப் பிரதமரின் நேரடிக் கட்டுப்பாட்டில் இயங்குபவர். இவர் தேசிய பாதுகாப்பு ஆலோசகருக்கு தனது அறிக்கைகளை பிரதமருக்கு அனுப்புவார்.  

1962 இந்திய சீனப் போர் மற்றும் 1965 இந்திய பாகிஸ்தான் போரிகள் வருவதை துப்பறிந்து இந்திய உளவு அமைப்பால் இந்திய அரசுக்கு செய்தி தர இயலவில்லை. எனவே 1968-இல் வெளிநாடுகளில் மட்டும் துப்பறியும் மற்றும் உளவுப் பணிகள் செய்வதற்கு ஆராய்ச்சி மற்றும் பகுப்பாய்வு அமைப்பு துவக்கப்பட்டது.  

ஆராய்ச்சி மற்றும் பகுப்பாய்வு அமைப்பின் முயற்சியால் 1975-இல் சிக்கிம் இராச்சியம் இந்தியாவுடன் இணைந்தது. துவக்கக் காலத்தில் வெளிநாடுகளின் உளவு வேலைகள், தீவிரவாதிகளுக்கு எதிரான நடவடிக்கைகள், இந்திய அரசின் வெளிநாட்டு கொள்கைகளில் ஆலோசனை வழங்குதல் போன்ற பணிகளை இவ்வமைப்பு செய்து வந்தது. மேலும் இவ்வமைப்பு இந்தியாவின் அணுசக்தி திட்டங்களின் பாதுகாப்பிலும் கவனம் செலுத்துகிறது.  

## இதனையும் காண்க
- இந்திய உளவுத்துறை (ஐ பி)
- தேசிய புலனாய்வு முகமை (என் ஐ ஏ)
- நடுவண் புலனாய்வுச் செயலகம் (சி பி ஐ)
- சிறப்பு எல்லைப்புறப் படை
- சிறப்புக் குழு
# கிரேசு ஒகொட்


**கிரேசு எமிலி ஒகொட்** *(Grace Emily Ogot)* என்பவர் எழுத்தாளர், மருத்துவத் தாதி, ஊடகவியலாளர், அரசியல்வாதி, தானாதிபதி எனப் பன்முகம் கொண்டவராகத் திகழ்ந்த ஒரு கென்ய ஆளுமையாவார். இவர் 1930 ஆம் ஆண்டு மே மாதம் 15 ஆம் நாள் பிறந்தார். சாரிட்டி வாசியுமா என்ற எழுத்தாளருடன் சேர்ந்து கென்ய வரலாற்றில் முதன்முறையாக ஆங்கிலத்தில் தொகுப்பை வெளியிட்ட பெண் எழுத்தாளரென்று கிரேசு அறியப்படுகிறார். கென்யாவின் முதல் நாடாளுமன்ற உறுப்பினர்களில் ஒருவரான இவர் உதவி அமைச்சராகவும் பணிபுரிந்தார்.  

## வாழ்க்கை வரலாறு

கென்யா நாட்டின் நயன்சா மாவட்டத்திலுள்ள அசெம்போ கிராமத்தில் 1930 ஆம் ஆண்டு மே மாதம் 15 ஆம் நாள் கிரேசு எமிலி அகினையாக ஒரு கிறித்துவ குடும்பத்தில் ஒகோட் பிறந்தார். இக்கிராமம் பெரும்பாலும் கிறித்துவ உலூவோ இனக்குழுவினர் அதிகம் வசிக்கின்ற கிராமமாகும். இவரது தந்தை யோசப் நியாந்துகா அசெம்போ கிராமத்தில் மேற்கத்திய கல்வியைப் பெற்ற முதல் மனிதர்களில் ஒருவராகக் கருதப்படுகிறார். ஆரம்பத்தில் ஆங்கிலிகன் தேவாலயத்திற்கு மாற்றிய இவரது தந்தை தேவாலய சமயப்பரப்பு குழுவுக்குச் சொந்தமான பெண்கள் பள்ளியில் இவருக்கு கல்வி கற்பித்தார். கிரேசின் ஆரம்ப மற்றும் உயர்நிலைக் கல்வி காலம் முழுவதும் கென்யாவிலேயே பூர்த்தியடைந்தது. தன்னுடைய தந்தையிடமிருந்து கிரேசு பழைய ஏற்பாட்டிலுள்ள கதைகளைக் கற்றுக்கொண்டார். தனது பாட்டியிடமிருந்துதான் ஒகொட் இப்பகுதியின் பாரம்பரிய நாட்டுப்புறக் கதைகளைக் கற்றுக்கொண்டார். பிற்காலத்தில் இதிலிருந்துதான் கிரேசு இலக்கிய உத்வேகம் பெற்றார்.  
கிரேசு ஒகொட்டின் பின்னணி மிகவும் சுவாரசியமானது.  

1949 ஆம் ஆண்டு முதல் 1953 ஆம் ஆண்டு வரையிலான காலத்தில் கிரேசு உகாண்டா வைத்தியசாலையில் ஒரு மருத்துவத் தாதியாக பயிற்சி பெற்றார். பின்னர் இங்கிலாந்திலுள்ள புனித தாமசு மருத்துவமனையில் தாய்மார் மற்றும் குழந்தைகளுக்கான மருத்துவத் தாதியாகப் பணியாற்றினார். பின்னர் 1958 ஆம் ஆண்டு தனது தாய்நாட்டிற்குத் திரும்பிய இவர் கென்யாவின் கிசுமு மாகாணத்தில் தேவாலய சமயப்பரப்பு குழு நடத்தி வந்த மாசெனோ மருத்துவமனையில் மருத்துவத் தாதியாகப் பணிபுரிந்தார்.. மேக்கிரெர் பல்கலைக்கழகக் கல்லூரியில் மாணவ சுகாதார சேவையிலும் கிரேசு கடமையாற்றினார். கென்ய வரலாற்றில் முதன்முதலில் ஆங்கிலத்தில் தொகுப்பை வெளியிட்ட முதல் பெண் எழுத்தாளர் என்ற சிறப்பும் இவருக்கு உண்டு.  

கூடுதலாக இப்பணிகளுனூடே கிரேசு பிபிசி சர்வதேச சேவையில் ஆவண எழுத்தாளராகவும் கிழக்கு மற்றும் மத்திய ஆப்பிரிக்காவை இலண்டன் அழைக்கிறது என்ற நிகழ்ச்சியின் அறிவிப்பாளராகவும் பணிபுரிந்தார். உலூவோ மொழியில் ஒரு முக்கிய வானொலி நிகழ்ச்சியையும் நடத்தினார். ஏர் இந்தியா நிறுவனத்திற்குரிய கிழக்கு ஆப்பிரிக்காவின் மக்கள் தொடர்பு அதிகாரியாகவும், கிசுமு மாகாணத்தில் சமுதாய மேம்பாட்டு அலுவலராகவும் கிரேசு பணியாற்றினார்.  
1975 ஆம் ஆண்டில், ஒகொட் ஐக்கிய நாடுகள் சபையின் பொதுச் சபைக்கு கென்ய நாட்டின் பிரதிநிதியாகப் பணியாற்றினார். பின்னர் 1976 ஆம் ஆண்டு இவர் யுனெசுக்கோவிற்கான கென்ய தூதுக்குழுவில் ஓர் உறுப்பினரானார். இதே ஆண்டு கென்யாவின் எழுத்தாளர்கள் சங்கத்தை தொடங்க பெரிதும் பாடுபட்டார். 1983 ஆம் ஆண்டு கென்யாவின் பாராளுமன்றத்தில் ஒரேயொரு பெண் உறுப்பினராகவும், அப்போதைய கென்ய குடியரசுத் தலைவர் தானியல் அராப் மோய் அமைச்சரவையில் முதல் பெண் அமைச்சராகவும் பதவி வகித்த பெருமையும் இவரைச் சாரும்.  

## தனிப்பட்ட வாழ்க்கை

வரலாற்றுப் பேராசியர் பெத்வெல் அலான் ஒகொட்டை இவர் திருமணம் செய்து கொண்டார். இவர்களுக்கு நான்கு குழந்தைகள் பிறந்தன.  

2015 ஆம் ஆண்டு மார்ச்சு மாதம் 18 ஆம் நாள் கிரேசு ஒகொட் தனது 85 ஆம் வயதில் நைரோபியில் காலமானார்.
# கிஷ் பண்பாடு



கிஷ் நகரத்தின் சிதிலங்கள், ஈராக்]]  

**கிஷ் பண்பாடு** ( **Kish civilization** or **Kish tradition**) பண்டைய அண்மை கிழக்கின் மெசொப்பொத்தேமியாவின் பாபிலோனுக்கு கிழக்கே அமைந்த சுமேரியாவின் பண்டைய கிஷ் நகரத்தில் கிமு 3,100-இல் லெவண்ட் பிரதேசத்தின், துவகக கால கிழக்கு செமிடிக் மொழிகள் பேசிய மாரி இராச்சியம், டெல் பராக், ஊர் இராச்சியம் மற்றும் எப்லா இராச்சிய மக்களால் தொடக்கத்தில் பயிலப்பட்டப் பண்பாடு ஆகும்.  

## படக்காட்சியகம்
# அமலனாதிபிரான்

**அமலனாதிபிரான்** என்பது வைணவ சமயத்தில் திருமாலைப் போற்றித் திருப்பாணாழ்வாரால் இயற்றப்பட்ட நூலாகும். 10 தனியன்களைக் கொண்டது, திருவரங்கத்துத் திருமாலை வணங்கி மங்களாசாசனம் செய்த போது பாடப் பட்ட இப்பாசுரங்கள், “அமலனாதிபிரான டியார்க்கென்னை யாட்படுத்த” என்னும் வரியை முதலடியாகக் கொண்டு தொடங்குகின்றன. இந்நூல் நாலாயிர திவ்ய பிரபந்தம் தொகுப்பில் இடம்பெற்றுள்ளது.  

இந்நூல், திருப்பாணாழ்வார் அழகிய மணவாளனது திருமேனி அழகில் மெய்மறந்து பாடியருளியதாகக் கூறப்படுகிறது. அரங்கன் மீது பாடப்பட்ட இப்பத்துப் பாடல்களும் அரங்கனின் திருவடியில் தொடங்கி, தலை வரை உள்ள உறுப்புகளான, பாதம், ஆடை, உந்தி, உதரபந்தனம், மார்பு, கழுத்து, வாய், கண்கள், உடல், தலை ஆகியவற்றின் வடிவழகையும் குணவழகையும் அற்புதமாகக் காட்சிப்படுத்துகிறது.  

## மேற்கோள்
# 1,2,4-பியூட்டேன் டிரையால்


**1,2,4-பியூட்டேன் டிரையால்** *(1,2,4-Butanetriol)* என்பது C<sub>4</sub>H<sub>10</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தெளிவான அல்லது இலேசான மஞ்சள் நிறம் கொண்டதாக நெடியற்று நீருறிஞ்சும் சேர்மமாக 1,2,4-பியூட்டேன் டிரையால் அறியப்படுகிறது. பாகுநிலையிலுள்ள இந்நீர்மம் தீப்பற்றி எரியக்கூடியதாகும். ஓர் ஆல்ககால் என்று வகைப்படுத்தப்படும் இச்சேர்மம் மூன்று நீர் நாட்ட ஆல்ககால் சார்ந்த ஐதராக்சில் குழுக்களை கொண்டுள்ளது. கிளிசரால் மற்றும் எரித்ரிட்டால் போன்ற ஆல்ககால் சேர்மங்களை ஒத்த சேர்மமாக இது கருதப்படுகிறது. சாத்தியமுள்ள இரண்டு ஆடி எதிர் உருக்கள் கொண்டு சமச்சீரற்றதாக 1,2,4-பியூட்டேன் டிரையால் காணப்படுகிறது.  

முக்கியமான இராணுவ உந்துபொருளான பியூட்டேன் டிரையால் டிரைநைட்ரேட்டை தயாரிக்க 1,2,4-பியூட்டேன் டிரையால் பயன்படுத்தப்படுகிறது.  

கொழுப்பைக் குறைக்கும் கிரெசுட்டர், செட்டியா போன்ற மருந்துகளைத் தயாரிக்க உதவும் முன்னோடிச் சேர்மமாகவும் இது பயன்படுத்தப்படுகிறது, 3,4-டையைதராக்சிபியூட்டனாயிக் அமிலத்தை 3- ஒரு சமச்சீரற்ற மூலக்கூறாக ஐதராக்சி-காமா-பியூட்டைரோலாக்டோன் பயன்படுத்தி வழிப்பெறுதிகளாக இவை பெறப்படுகின்றன. சில பல்லெசுத்தர்கள் தயாரிப்பதற்கான ஒருமங்களில் ஒன்றாகவும் ஒரு கரைப்பானாகவும் 1,2,4-பியூட்டேன் டிரையால் கருதப்படுகிறது.  

கிளைசிடாலை ஐதரோபார்மைலேற்றம் செய்து விளைபொருளை தொடர்ந்து ஒடுக்கம் செய்தல், எசுத்தராக்கம் செய்யப்பட்ட மேலிக் அமிலத்தை சோடியம் போரோ ஐதரைடு ஒடுக்கம் செய்தல், மேலிக் அமிலத்தை வினையூக்க ஐதரசனேற்றம் செய்தல் போன்ற செயற்கை தயாரிப்பு முறைகள் மூலமாக 1,2,4-பியூட்டேன் டிரையால் தயாரிக்கப்படுகிறது. இருப்பினும், அதிகரித்துவரும் முக்கியத்துவம் வாய்ந்த மரபணு ரீதியாக வடிவமைக்கப்பட்ட பாக்டீரியாக்களைப் பயன்படுத்தி உயிரி தொழில்நுட்ப தொகுப்பு முறையிலும் இது தயாரிக்கப்படுகிறது.
# தச்சூர் (பண்டைய நகரம்)



**தச்சூர்** (**Dahshur**) (in English often called *Dashur*<span>;</span> , *Dahchur*) தச்சூர் நகரத்தில் பண்டைய எகிப்திய பார்வோன்களின் இறந்த அரச குடும்பத்தவர்களின் உடல்களைப் பதப்படுத்தி பிரமிடுகளில் அடக்கம் செய்யும் கல்லறை நகரம் ஆகும். இந்த நெக்ரோபோலிசு கீழ் எகிப்தில் பாயும் நைல் நதியின் மேற்கு க்ரையில் 40 கிலோமீட்டர் தொலைவில், கெய்ரோவிற்கு தெற்கே பாலைவனத்தில் தச்சூர் எனுமிடத்தில் அமைந்துள்ளது.தச்சூரில், பழைய எகிப்து இராச்சியம் முதல் எகிப்தின் மத்தியகால இராச்சியம் வரையியில் (கிமு 2613 – 2589) கட்டப்பட்ட சினெபெருவின் செம்பிரமிடு மற்றும் வளைந்த பிரமிடு, கருப்பு பிரமிடு, வெள்ளை பிரமிடு, மூன்றாம் செனுஸ்ரேத்த்தின் பிரமிடு மற்றும் மூன்றாம் அமெனம்ஹத்தின் பிரமிடுகளால் பெரிதும் அறியப்படுகிறது. தச்சூர் பிரமிடுகளின் தொகுதி, 1979-இல் யுனெஸ்கோ உலகப் பாரம்பரியக் களங்களில் ஒன்றாக அறிவிக்கப்பட்டது. தச்சூரில் உள்ள நெக்ரோபொலிசுவின் பரப்பளவு 16,203 ஹெக்டேர் (62.5615 சதுர மைல்) ஆகும். மேலும் தச்சூர் ஒரு தொல்லியல் களம் ஆகும்.  

இதனருகில் உலகப் பாரம்பரியக் களமான சக்காரா நகரம் உள்ளது.  

வின் வளைந்த பிரமிடு]]  

## இதனையும் காண்க
- கீசா நெக்ரோபொலிசு
- மெம்பிசு
- பண்டைய எகிப்திய அரசமரபுகள்
# கீழ்ராவந்தவாடி நடுகல்

திருவண்ணாமலை மாவட்டம், தண்டராம்பட்டு வட்டம், கீழ்ராவந்தவாடி கிராமத்தில் எட்டாம் நூற்றாண்டைச் சேர்ந்த பல்லவமன்னன் நந்திவர்மனின் 44 ஆவது ஆட்சிஆண்டில் மலாட்டு மேற்கோவலூர் நாட்டு இராமந்தைவாடியில் மங்களப்பெருமனார் படை தாக்கிய போது வாணபெருமானாரின் சேவகன் வேணர்க்களியன் என்பவர் வீரமரணம் அடைந்ததைக்குறிப்பிடும் நடுகல்லாகும். இப்பகுதி மாடுகளை இரவில் மந்தையாக அடைத்து வைக்கும் இடமாக இருந்ததால் இரவு மந்தைப்பாடி என்று பெயர் பெற்று இன்று கீழ்ராவந்தவாடியாக மருவியுள்ளது. இந்நடுகல் தற்போது வேடியப்பனாக வணங்கப்படுகிறது.  

வட்டெழுத்துக் கல்வெட்டு :  

1. ***கோவிசைய நந்தீச்சுவ***
1. ***ர விர்கிரமபருமற்கு யாண்டு நாற்பத்***
1. ***து நாற்காவது மலாட்டு மேற்கோவலூர் நா***
1. ***ட்டு இராமந்தைவாடி மேற்மங்கள பெரு***
1. ***மானார் படை வந்த ஞான்று வாணபெருமானார்க் கா***
1. ***ய்ப்பட்டான் வேணர்***
1. ***க் களியன்.***

**உசாத்துணை நூல் - செங்கம் நடுகற்கள், தமிழ்நாடு தொல்லியல் துறை, 1974**
# அலுமினியம் செசுகியுகுளோரோ ஐதரைடு


**அலுமினியம் செசுகியுகுளோரோ ஐதரைடு** *(Aluminium sesquichlorohydrate)* என்பது வியர்வை அடக்கும் முகவர், நாற்றமகற்றும் முகவர் போன்ற பயன்பாடுகளைக் கொண்டுள்ள அழகியல் துறையில் பயன்படுத்தப்படும் ஓர் அலுமினியம் உப்பு ஆகும். உடலின் வியர்வைச் சுரப்பிகளைத் தடுத்து இவ்வுப்பு செயல்படுகிறது.  

அமெரிக்க உணவு மற்றும் மருந்து நிர்வாக அமைப்பு வியர்வை தடுப்பியாக அலுமினியம் செசுகியுகுளோரோ ஐதரைடைப் பயன்படுத்துவது பாதுகாப்பானது என்று கருதுகிறது. 25% வரையான செறிவுகளில் இதை அனுமதிக்கலாம் என்றும் கூறுகிறது.  

## இதையும் காண்க
- அலுமினியம் குளோரோ ஐதரேட்டு
# எய்னோ பிங்கெல்மான்


**எய்னோ பிங்கெல்மான்** *(Heino Finkelmann)* என்பவர் செருமன் நாட்டைச் சேர்ந்த ஓய்வு பெற்ற கரிம வேதியியலாளர் ஆவார். செருமனியின் உலோயர் சாக்சோனி மாநிலத்திலுள்ள குரோனாவ் என்ற நகரத்தில் இவர் பிறந்தார்.) திரவ-படிக எலாசுடோமர் என்ற பலபடியின் ஆய்வில் நிபுணத்துவம் பெற்ற அறிவியலாளராக இவர் கருதப்படுகிறார்.  

யோகன்னசு குட்டன்பெர்க்கிலுள்ள மெயின்சு பல்கலைக்கழகத்தில் எல்மட் இரிங்சுதார்ப் வழிகாட்டுதலின் கீழ் பிங்கெல்மான் முனைவர் பட்டமேற்படிப்பு முடித்தார்.  

## விருதுகளும் சிறப்புகளும்
- 1984: செருமன் வேதியிலாளர் கழகம் வழங்கிய காரல் தூசுபெர்கு நினைவு பரிசு.
- 2000: கே லூசக் அம்போல்ட்டு பரிசு
- 2006: பிரித்தானிய நீர்ம-படிக கழகம் வழங்கிய கியார்ச்சு வில்லியம் கிரே பதக்கம்
# தேசிய தீநுண்மியியல் ஆய்வு நிறுவனம்


**தேசிய தீநுண்மியியல் ஆய்வு நிறுவனம்** (**National Institute of Virology** - **NIV** )** இந்தியாவின் மகாராட்டிரா மாநிலத்தின் புனே மாநகரத்தில் அமைந்துள்ள்து. இந்திய மருத்துவ ஆராய்ச்சிக் குழுவின் ஒரு பகுதியாக இந்நிறுவனம் 1952 முதல் செயல்படுகிறது. இந்நிறுவனம் துவக்கத்தில் ராக்பெல்லர் அறக்கட்டளையுடன் இணைந்து இயங்கிய போது இதன் பழைய பெயர் 'வைரஸ் ஆய்வு மையம்* ('Virus Research Center') என்பதாகும். தற்போது உலக சுகாதார நிறுவனத்துடன் இணைந்து இயங்கும், இந்த தேசிய தீநுண்மியியல் ஆய்வு நிறுவனத்திற்கு, உலக சுகாதார நிறுவனம் **H5*' தகுதி வழங்கியுள்ளது.  

இந்நிறுவனம் வைரஸ் கிருமிகளை ஆய்வு செய்வதுடன், வைரஸ் கிருமிகளால் ஏற்படும் நோய்களின் அறிகுறிகளையும், விளைவுகளையும் கண்டறிவதுடன், வைரஸ் கிருமிகளால் ஏற்படும் நோய்களுக்கான மருந்துகளையும் ஆய்வு செய்து கண்டுபிடிப்பதில் முனைப்புடன் உள்ள்து. 1978-இல் இதன் பெயர் தேசிய தீநுண்மியியல் ஆய்வு நிறுவனம் எனப்பெயர் மாற்றம் செய்யப்பட்டது.  

மேலும் இந்த ஆய்வு நிறுவனம் இன்ஃப்ளூயன்ஸா (குளிர் காய்ச்சல்), சிறுமூளை அழற்சி (ஜப்பானிய என்செபாலிடிஸ்), ரோட்டா வைரசு, தட்டம்மை, மஞ்சள் காமாலை மற்றும் கொரானா வைரஸ் ஆகியவற்றிற்றிகான தேசிய கண்காணிப்பு மையமாகவும் செயல்படுகிறது.  

மேலும் இந்த ஆய்வு நிறுவவனம் புனே பல்கலைக்கழகம் வாயிலாக வைரஸ் கிருமிகள் படிப்புகளில் முதுநிலை அறிவியல் பட்டப் படிப்பும், முனைவர் படிப்பும் வழங்குகிறது.  

## துறைகள்
இவ்வாராய்ச்சி மையம் சுவாசச் செல்கள், எலக்ட்ரான் மைக்ரோஸ்கோபி, ரிக்கெட்ஸியா, மஞ்சள் காமாலை, இன்ஃப்ளூயன்ஸா மற்றும் வைரஸ்கள் தொடர்பான கிளினிக்கல் தீநுண்மியியல், உயிர்வேதியில், வைரஸ் பதிவுகள் மற்றும் உயிர் அளவையியல் போன்றவைகளில் ஆய்வுப் படிப்புகள் கொண்டுள்ள்து. இந்திய அறிவியல் ஆலோசனைக் குழுவின் (Scientific Advisory Committee (SAC) ஒன்றிப்புடன் இம்மையம் தனது ஆய்வுப் பணிகள் மேற்கொள்கிறது  

## இதனையும் காண்க
- இந்திய மருத்துவ ஆராய்ச்சி சபை
# ஜி. காளன்



**ஜி. காளன்** (*G. Kalan*) என்பவர் தமிழகத்தைச் சேர்ந்த இந்திய தேசிய காங்கிரசு கட்சி அரசியல்வாதியும், தொழிற்சங்கத் தலைவரும் ஆவார்.  

இவர் துவக்கத்தில் ஐ.டி. மிதிவண்டி தொழிற்சாலையில் தொழிலாளியாக பணியாற்றம் துவங்கினார். அங்கு தொழிற்சங்க அமைப்பைத் துவக்கியவர். அதன்பிறகு இந்திய தேசிய இஞ்சியனியரிங் பணியாளர் சங்கத்தைத் துவக்கினார். இந்திய தேசிய தொழிற்சங்க காங்கிரசின் (ஐ.என்.டி,யு.சி) தமிழ்நாடு மாநிலத் தலைவராக 16 ஆண்டுகளுக்கு மேலாக இருந்தவர். மேலும் இந்தியாவில் உள்ள அனைத்து துறைமுகங்களிலும் உள்ள ஐ.என்.டி.யு.சி சம்மேளனத தலைவராக இருந்தார். 1991 தமிழ்நாடு சட்டமன்றத் தேர்தலில் வில்லிவாக்கம் சட்டமன்றத் தொகுதியிலிருந்து தமிழ்நாடு சட்டப் பேரவைக்கு தேர்ந்தெடுக்கப்பட்டார். உடல் நலக்குறைவு காரணமாக 2020 சூன் 10 அன்று இறந்தார்.
# சிவநாத் கட்சு


**சிவநாத் கட்சு (Shiva Nath Katju)** (பிறப்பு:1910 சனவரி 5 -இறப்பு: 1996 செப்டம்பர் 9) இவர் ஓர் இந்திய வழக்கறிஞரும், நீதிபதியும் மற்றும் இந்திய தேசிய காங்கிரசைச் சேர்ந்த அரசியல்வாதியும் ஆவார். இவர் உத்தரபிரதேச சட்டசபை (1952-1957) மற்றும் உத்தரபிரதேச சட்டமன்ற சபை (1958-1962) ஆகிய இரண்டிலும் உறுப்பினராக இருந்தார். அலகாபாத் உயர்நீதிமன்றத்தில் நீதிபதியாகவும், விசுவ இந்து பரிசத்தின் தலைவராகவும் இருந்தார்.  

## ஆரம்ப கால வாழ்க்கை
சிவநாத் கட்சு கைலாசு நாத் கட்சு மற்றும் ரூபன் ஆகியோருக்கு ஜோரா என்ற இடத்தில் 1910 சனவரி 5 அன்று பிறந்தார். ஜோராவில் உள்ள பார் உயர்நிலைப் பள்ளியில் தனது தொடக்கக் கல்வியை முடித்தார். பின்னர், இவரது குடும்பம் அலகாபாத்திற்கு குடிபெயர்ந்தது. அங்கு இவர் நகர ஏ.வி பள்ளி, அரசு இடைநிலைக் கல்லூரி மற்றும் அலகாபாத் பல்கலைக்கழகத்தில் பயின்றார் .  

## தொழில்
சிவநாத் கட்சு 1932 ஆகத்து 27 அன்று அலகாபாத் உயர்நீதிமன்றத்தில் வழக்கறிஞராக சேர்ந்தார். ஆரம்பத்தில் கான்பூரில் சட்டம் பயின்றார்., பின்னர் 1935 சூலையில் அலகாபாத்திற்கு குடிபெயர்ந்தார். இவர் முக்கியமாக குடிமை வழக்குகளை கையாண்டார். 1938-39ல், இவர் இந்திய உச்சநீதிமன்றத்தின் முன்னோடி இந்திய பெடரல் நீதிமன்றத்தில் வழக்கறிஞரானார். அலகாபாத் பல்கலைக்கழகத்தில் சட்டத்தில் பகுதிநேர விரிவுரையாளராகவும் பணியாற்றினார்.  

இவர் அரசியல் ரீதியாகவும் தீவிரமாக இருந்தார். மேலும் இந்திய தேசிய காங்கிரசின் உறுப்பினராகவும் இருந்தார். 1952 உத்தரபிரதேச சட்டமன்றத் தேர்தலில், புல்பூர் மத்திய தொகுதியில் சட்டமன்ற உறுப்பினராக கட்சு தேர்ந்தெடுக்கப்பட்டார். சட்டமன்ற உறுப்பினராக, பிரிவினைவாதத்தை ஊக்குவிக்கும் என்ற அடிப்படையில் உத்தரபிரதேசத்தை சிறிய மாநிலங்களாகப் பிரிக்கும் திட்டங்களை அவர் எதிர்த்தார். 1958 ஆம் ஆண்டில், உத்தரபிரதேச சட்டப்பேரவையின் மேலவை உறுப்பினராக ஆனார்.  

1962 ஏப்ரல் 23 அன்று, அலகாபாத் உயர்நீதிமன்றத்தில் கூடுதல் நீதிபதியாக இரண்டு ஆண்டுகள் நியமிக்கப்பட்டார். 1963 சூலை 23 இல், இவர் ஒரு நிரந்தர நீதிபதியாக நியமிக்கப்பட்டார்.  

## செயல்பாடுகள்
சிவநாத் கட்சு ஒரு குறிப்பிடத்தக்க இந்து தேசியவாத ஆர்வலர் ஆவார். 1950களில், அலகாபாத் கோட்டையின் பாதல்பூரி கோவிலில் அக்சயாவத் என்று வழிபட்ட மரம் ஒரு பதிவு மட்டுமே என்று இவர் கூறினார். கோட்டையின் தளபதி இவரது கூற்றை உண்மை என்று ஒப்புக் கொண்டார். கட்சு இந்த "இந்து மக்கள் மீது நடைமுறையில் உள்ள மோசடிக்கு" முற்றுப்புள்ளி வைக்க முயன்றார். ஆனால் அலகாபாத் மாவட்ட நீதிமன்றம் அதே நிலைமையை நிலைநாட்ட முடிவு செய்தது. 1978 ஆம் ஆண்டில், பகவான் கோபிநாத் அறக்கட்டளையின் வாரணாசி கிளையின் தலைவரானார்.  

இவர் விசுவ இந்து பரிசத்தின் உறுப்பினராகவும் இருந்தார். 1980களின் பிற்பகுதியில் அதன் தலைவரானார். விசுவ இந்து பரிசத்தின் தலைவராக, அயோத்தியில் உள்ள ராம ஜன்மபூமியில் இந்து கோவில் கட்ட வேண்டும் என்று பிரச்சாரம் செய்தார். இந்த பிரச்சாரத்தின் உச்சத்தில் இவர் வீட்டுக் காவலில் வைக்கப்பட்டார்.  

## தனிப்பட்ட வாழ்க்கை
கட்சு கிரிஜா என்பவரை மணந்தார் (1913-1938). பின்னர் அவரது மரணத்திற்குப் பிறகு, இராஜகுமாரி (1912-2006) என்பவரை இரண்டாவதாக மணந்தார். இவரது சகோதரர் பிரம்மா நாத் அலகாபாத் உயர்நீதிமன்றத்தின் தலைமை நீதிபதியாக இருந்தார். இவரது மகன் மார்க்கண்டே கட்சு இந்திய உச்ச நீதிமன்றத்தில் நீதிபதியானார்.
# மூன்றாம் அமெனம்ஹத்


வடிவச் சிற்பம்]]  

இவர் தனது ஆட்சியின் இறுதி காலத்தில், தனது மகனும், இளவரசருமான நான்காம் அமெனம்ஹத்துடன் கூட்டாக ஆட்சி செய்தார். இவரது மகன் நான்காம் அமெனத்ஹத்திற்குப் பின் இவரது மகள் சோபெக்நெபெரு, நிமாத்திரி எனும் பெயருடன் எகிப்தை ஆண்டார்.  

பார்வோன் மூன்றாம் அமெனம்ஹத் தச்சூரில் தனது இறப்பிற்கு பின் அடக்கத்திற்காக கருப்புக் கல்லறை பிரமிடை கட்டும் போது எழுந்த பிரச்சினையால் பாதியிலே கைவிட்டார். பின்னர் 15 ஆண்டுகள் கழித்து தனது கல்லறை பிரமிடை பையும் அருகே உள்ள ஹவராவில் கல்லறைக் கோயிலுடன் கட்டிக்கொண்டார். தச்சூர் பிரமிடில் அரச குடும்ப உறுப்பினர்களின் சடலங்கள் புதைக்கப்ப்ட்டது.  

## இதனையும் காண்க
- கருப்பு பிரமிடு
- பண்டைய எகிப்திய பாரோக்கள்
- பண்டைய எகிப்திய அரசமரபுகள்
# நர்கர் விஷ்ணு காட்கில்



**நர்கர் விஷ்ணு காட்கில் (Narhar Vishnu Gadgil )** (பிறப்பு:1896 சனவரி 10 - இறப்பு: 1966 சனவரி 12) இவர் இந்தியாவின் மகாராட்டிராவைச் சேர்ந்த ஓர் இந்திய சுதந்திர போராட்ட வீரரும் மற்றும் அரசியல்வாதியும் ஆவார். இவர் ஒரு எழுத்தாளராகவும் இருந்தார். இவர் மராத்தி மற்றும் ஆங்கிலம் ஆகிய இரண்டிலும் எழுதினார். இவரது மகன் விட்டல்ராவ் காட்கில் பின்னர் காங்கிரசு அமைச்சராகவும் கருத்தியலாளராகவும் பிரதிநிதித்துவப்படுத்தினார்.  

காட்கில் 1918 இல் புனேவில் உள்ள பெர்குசன் கல்லூரியில் பட்டம் பெற்றார். இரண்டு ஆண்டுகளுக்குப் பிறகு சட்டத்தில் பட்டம் பெற்றார்.  

## இந்தியாவின் சுதந்திரத்திற்கு முந்தைய நடவடிக்கைகள்
இந்தியாவின் சுதந்திரத்திற்கு முந்தைய நாட்களில், சுதந்திர போராட்ட வீரர்களான லோகமான்யா பால கங்காதர் திலக், மகாத்மா காந்தி, ஜவகர்லால் நேரு, வல்லபாய் படேல் ஆகியோரின் நடவடிக்கைகள் காட்கிலின் மேல் செல்வாக்கு செலுத்தின. ஆன்மீகத் தலைவர்கள் சுவாமி இராமகிருஷ்ணர், சுவாமி விவேகானந்தர் ஆகியோரும் இவர் மீது ஆதிக்கம் செலுத்தினர். சட்டப் பட்டம் பெற்ற உடனேயே இந்திய தேசிய காங்கிரசில் சேர்ந்து, தேசிய சுதந்திர இயக்கத்தில் தீவிரமாக பங்கேற்கத் தொடங்கினார். இதனால் ஆளும் பிரிட்டிசு அரசாங்கத்தினால் எட்டு முறை சிறைவாசம் அனுபவித்தார்.  

இந்தியாவின் சுதந்திரத்திற்கு முந்தைய நாட்களில், காட்கில் பூனா மாவட்ட காங்கிரசின் செயலாளராகவும் (1921-25), மகாராட்டிரா காங்கிரசின் தலைவராகவும் (1937–45), காங்கிரசு சட்டமன்றக் கட்சியின் அதிகாரியாகவும் மற்றும் செயலாளராகவும் (1945–47) பணியாற்றினார். இவர் 1934 இல் மத்திய சட்டமன்றத்திற்கு தேர்ந்தெடுக்கப்பட்டார்.  

காட்கில், 1930களில் மகாராட்டிராவில் சமூக சீர்திருத்த இயக்கங்களில் முன்னோடியாக இருந்தார் .  

## இந்திய சுதந்திரத்திற்குப் பிறகான பணி
1947 மற்றும் 1952 க்கு இடையில் காட்கில் சுதந்திர இந்தியாவின் முதல் மத்திய அமைச்சரவையில் அமைச்சராக பணியாற்றினார். பொதுப்பணித்துறை, வர்த்தகம் மற்றும் சுரங்கங்கள் மற்றும் சக்தி ஆகிய துறைகளை இவர் வகித்தார். மத்திய அமைச்சரவையில் தனது முதல் ஆண்டில், 1947 இந்திய-பாக்கித்தான் போரில் இந்தியாவின் நடவடிக்கைகளின் ஒரு பகுதியாக காஷ்மீரில் ஜம்மு வழியாக பதான்கோட்டிலிருந்து சிறிநகர் வரை இராணுவத்திற்கான சாலையை அமைக்கும் திட்டத்தை இவர் தொடங்கினார். அமைச்சராக இருந்த இவர், பக்ரா, கோய்னா மற்றும் கிராகுந்த் அணைகள் தொடர்பான முக்கியமான வளர்ச்சித் திட்டங்களையும் தொடங்கினார். அவர் 1952–55 காலகட்டத்தில் காங்கிரசின் செயற்குழு உறுப்பினராக இருந்தார்.  

காட்கில் 1958 முதல் 1962 வரை பஞ்சாபின் ஆளுநராகவும், 1964 முதல் புனே பல்கலைக்கழகத்தின் துணைவேந்தராகவும் பணியாற்றினார்.  

இவர் புனேவின் சர்வசன சபை ,இயோங் ஆண்கள் சங்கம், புனே; மகாராட்டிரா இளைஞர் அமைப்பு, மும்பை; புனே மத்திய கூட்டுறவு வங்கி; மற்றும் புனே நகராட்சி போன்ற பல பொது சங்கங்கள் மற்றும் நிறுவனங்களுடன் தொடர்பு கொண்டிருந்தார். இவரது மகன் விட்டல்ராவ் காட்கில் காங்கிரசு கட்சியின் புனே மக்களவைத் தொகுதியின் நாடாளுமன்ற உறுப்பினராக இருந்தார். மற்றொரு மகன் அனந்த் காட்கில் தற்போது மகாராட்டிரா காங்கிரசின் செய்தித் தொடர்பாளராக உள்ளார்..  

## மரியாதை
இந்திய அஞ்சல் மற்றும் தந்தித் துறை 1985ஆம் ஆண்டில் காட்கிலின் நினைவாக ஒரு நினைவு அஞ்சல் முத்திரையை வெளியிட்டது.  

காட்கில் அரசியல், பொருளாதாரம், சட்டம் மற்றும் வரலாறு குறித்து பல புத்தகங்களையும் கட்டுரைகளையும் எழுதினார். 1962 ஆம் ஆண்டில் சாத்தாராவில் நடைபெற்ற மராத்தி இலக்கிய அமைப்பின் தலைவராக தேர்ந்தெடுக்கப்பட்டார்.
# டெக்காமெத்தில்சிருக்கோனோசின் டைகுளோரைடு


**டெக்காமெத்தில்சிருக்கோனோசின் டைகுளோரைடு** *(Decamethylzirconocene dichloride)* என்பது Cp*<sub>2</sub>ZrCl<sub>2</sub> என்ற பொது மூலக்கூற்று வாய்ப்பாட்டால் விவரிக்கப்படும் ஒரு கரிமசிருக்கோனியம் சேர்மம் ஆகும். இவ்வாய்ப்பாட்டிலுள்ள Cp* என்பது C<sub>5</sub>(CH<sub>3</sub>)<sub>5</sub> என்ற ஓர் அலகைக் குறிக்கும். பெண்டாமெத்தில்சைக்ளோபெண்டாட்டையீனிலிருந்து வழிப்பெறுதியாக இச்சேர்மம் பெறப்படுகிறது. வெண்மை நிறத்துடன் காற்றில் நிலைப்புத் தன்மை கொண்டதாக காணப்படும் டெக்காமெத்தில்சிருக்கோனோசின் டைகுளோரைடு முனைவற்ற கரைப்பான்களான பென்சீன், கார்பன் டெட்ராகுளோரைடு, டை எத்தில் ஈதர் போன்றவற்றில் கரையும். இந்த ஒருங்கிணைவுச் சேர்மம் விரிவான ஆராய்ச்சிக்கு உட்பட்டதாகும். டைநைட்ரசன் ஒருங்கிணைவு [Cp*<sub>2</sub>Zr]<sub>2</sub>(N<sub>2</sub>)<sub>3</sub>). போன்ற பல ஒருங்கிணைவுச் சேர்மங்கள் தயாரிப்பதற்கான முன்னோடிச் சேர்மமாக இது பயன்படுகிறது. எத்திலீன் மற்றும் புரோப்பிலீன் சேர்மங்களின் பலபடியாக்கல் வினைகளுக்கு இதுவொரு முன்வினையூக்கியாக பயன்படுத்தப்படுகிறது.
# வார்ப்புரு:கோவிட்-19 பெருந்தொற்று தரவுகள்/India medical cases by state and union territory

<noinclude></noinclude>  
<templatestyles src="COVID-19_pandemic_data/styles.css" />  

<div id="covid19-container-marker"></div><div id="covid19-container">  
| மாநில/ஒன்றியப் பகுதி | மொத்தத் தொற்றுகள் | இறப்புகள் | உடல்நலம் தேறியவர்கள் | சிகிச்சை பெற்று வருவோர் |
| --- | --- | --- | --- | --- |
| <small>கடைசியாக புதுப்பிக்கப்பட்ட தேதி: </small> |  |  |  |  |
| **குறிப்புகள்** | }</div> |  |  |  |

<noinclude>  

</noinclude>
# அலகு தொலைவு கோட்டுரு



கணிதம் மற்றும் வடிவவியல் கோட்டுரு கோட்பாடு இரண்டிலும் **அலகு தொலைவு கோட்டுரு** (*unit distance graph*) என்பது ஒரு தளத்திலமைந்த புள்ளிகளின் தொகுப்பில், இரு புள்ளிகளுக்கு இடையேயுள்ள தொலைவு ஒரு அலகாக இருந்தால் அவ்விரு புள்ளிகளையும் ஒரு விளிம்பால் இணைக்கக் கிடைக்கும் கோட்டுருவாகும். ஒரு அலகு தொலைவு கோட்டுருவின் விளிம்புகள் சிலசமயங்களில் வெட்டிக்கொள்பவையாக இருக்கலாம். இதனால் அவை எப்பொழுதும் சமதளப்படுத்தக்கூடிய கோட்டுருக்களாக இருக்காது. விளிம்புகள் வெட்டிக்கொள்ளாத அலகு தொலைவு கோட்டுருவானது தீக்குச்சிக் கோட்டுரு என அழைக்கப்படும்.  

## எடுத்துக்காட்டுகள்
*Q*<sub>4</sub>]]  
பின்வரும் கோட்டுருக்கள் அலகு தொலைவு கோட்டுருக்களாக அமைகின்றன:  
- சுழற்சி கோட்டுருக்கள்
- கட்ட அல்லது வலைப்பின்னல் கோட்டுருக்கள்
- மீகனசதுரக் கோட்டுருக்கள்
- விண்மீன் கோட்டுருக்கள்
- தீக்குச்சிக் கோட்டுருக்கள்
- பீட்டர்சன் கோட்டுரு
- ஏவூத் கோட்டுரு (Heawood graph)
- சக்கரக் கோட்டுரு *W*<sub>7</sub>

இரு அலகு தொலைவு கோட்டுருக்களின் கார்ட்டீசியன் பெருக்கற்பலன் மீண்டுமொரு அலகு தொலைவு கோட்டுருவாக இருக்கும். இக்கூற்று வழக்கமாகப் பயன்படுத்தப்படும் பிற கோட்டுரு பெருக்கல்களுக்கு உண்மையாக இருக்காது.  

## அலகு தொலைவு கோட்டுருக்களின் உட்கோட்டுருக்கள்

சில ஆதார மூலங்களில், ஒரு கோட்டுருவின் முனைகளுக்கும் ஒரு தளத்தில் அடுத்துள்ள இருமப்புள்ளிகளுக்கிடையே ஓரலகு தொலைவில் இருக்குமாறு வெவ்வேறிடத்தில் அமைந்துள்ள புள்ளிகளுக்குமிடையே ஒரு கோர்ப்பை (mapping) ஏற்படுத்த முடிந்தால் அக்கோட்டுருவை அலகு தொலைவு கோட்டுருவாக வரையறுக்கின்றனர். ஆனால் இந்த வகையான அலகு தொலைவு கோட்டுருக்களில் அடுத்தில்லாத புள்ளிகளும் ஓரலகு தொலைவில் இருக்கலாம் என்ற சாத்தியக்கூறு கருத்தில் கொள்ளப்படவில்லை. எடுத்துக்காட்டாக மோபியசு-கான்டர் கோட்டுரு இவ்வகையில் அமைந்துள்ளதைப் படத்தில் காணலாம்.  

அலகு தொலைவு கோட்டுருவின் இந்த பலவீனமான வரையறையால் பொதுமைப்படுத்தப்பட்ட பீட்டர்சன் கோட்டுருக்கள் அனைத்தும் அலகு தொலைவு கோட்டுருக்களாக உள்ளன. இரண்டுவிதமான வரையரைகளையும் வேறுபடுத்திக்காட்டுவதற்காக, முதலாவது வரையறான விளிம்புகள் தவிர மற்றவை அலகு தொலைவில் இல்லாத கோட்டுருக்கள் "கண்டிப்பான அலகு தொலைவு கோட்டுருக்கள்" (strict unit distance graphs) என அழைக்கப்படுகின்றன..  

சக்கரக் கோட்டுரு *W*<sub>7</sub> இன் ஒரு ஆரக்காலை நீக்கினால் கிடைக்கும் கோட்டுரு அலகு தொலைவு கோட்டுருவின் உட்கோட்டுரு; ஆனால் அது கண்டிப்பான அலகு கோட்டுருவாக இருக்காது: இரு அடுத்துள்ள முனைகளுக்கு இடையே ஓரலகு தொலைவு உள்ளவாறு அதன் முனைகளை வெவ்வேறு இடங்களில் ஒரேயொரு வழியில் அமைக்கலாம். இந்த அமைப்பில் அடுத்தடுத்தவையாக இல்லாத, நீக்கப்பட்ட ஆரக்காலின் இறுதிமுனைகளும் ஓரலகு தொலைவில் இருக்கும்.
# நான்காம் தூத்மோஸ்



**நான்காம் தூத்மோஸ்** (**Thutmose IV**) பண்டைய எகிப்தின் புது எகிப்து இராச்சியத்தை ஆண்ட பதினெட்டாம் வம்ச பார்வோன்களில் எட்டாமவர் ஆவார். இவர் எகிப்தின் புது இராச்சியத்தை கிமு 1401 &ndash; 1391 அல்லது கிமு 1397 &ndash; 1388 முடிய ஆண்டார். இவரது மம்மியை 20-ஆம் நூற்றான்டில் உடற்கூராய்வு செய்யப்பட்டதில், இவர் கை-கால் வலிப்பு நோயால் இளவயதில் மாண்டார் எனத் தொல்லியல் உடற்கூராய்வியல் அறிஞர் கருத்து தெரிவித்துள்ளனர். இவருக்குப் பின் இவரது மகன் மூன்றாம் அமென்கோதேப் எகிப்தின் அரியனை ஏறினார்.  

யில் பார்வோன் நான்காம் தூத்மோஸ் கீசாவின் ஸ்பிங்ஸ்களுக்கு காணிக்கை செலுத்தும் காட்சி]]  

## நினைவுச் சின்னங்கள்
கில் நான்காம் தூத்மோசின் கல்லறைக் கோயில்]]  


பிற தூத்மோசிய பார்வோன்களைப் போன்று நான்காம் தூத்மோஸ் கர்னாக்கில் எகிப்திய கடவுள்களுக்கு பெரிய அளவிலான மண்டபங்களுடன் கோயில் எழுப்பினார். மேலும் தனக்கென சிறிய கோயில் ஒன்றையும் எழுப்பினார். கீசாவின் பெரிய ஸ்பிங்சின் இரு கால்களுக்கிடையே, தனது புனித மன்னராட்சி குறித்தான கனவு கற்பலகையை நிறுவினார்.  

## கல்லறை மற்றும் மம்மி
நான்காம் தூத்மோஸ் இறந்த பிற்கு அவரது உடலை மம்மியாக பதப்படுத்தி மன்னர்களின் சமவெளியில் கலல்றை எண் 43-இல் அடக்கம் செய்யப்பட்டது. அவரது உடல் பின்னர் கல்லறை எண் 35-க்கு மாற்றப்பட்டது. நான்காம் தூத்மோசின் மம்மியை விக்டர் லோரெட்டால் 1898-இல் கண்டுபிடிக்கப்பட்டது.  

நான்காம் தூத்மோசின் மம்மியை உடற்கூராய்வு செய்த கிராப்டன் எலியட் ஸ்மித் என்ற தொல்லியல் அறிஞரின் கூற்றுப்படி, நான்காம் தூத்மோஸ் ​ இறக்கும் போது அவர் மிகவும் மயக்கமடைந்திருந்தார் என்பது தெரியவந்தது. மேலும் அவரது உயரம் 1.646 மீட்டர் ஆகும்.ஆனால் பிரேத பரிசோதனையில் நான்காம் தூத்மோசின் கால்கள் உடைந்திருப்பதைக் கருத்தில் கொண்டு, வாழ்க்கையில் அவரது மிகவும் உயரமாக இருந்திருக்கலாம் என்றும், முன்கைகள் மார்பின் மீது வைத்து, வலதுபுறம் இடதுபுறம் கட்டப்பட்டுள்ளது என்றும், அவரது தலைமுடி, நடுவில் பிரிக்கப்பட்டுள்ளது என்றும் கருத்து தெரிவித்தார். எலியட் ஸ்மித் எனும் தொல்லிய ஆய்வாலர், நான்காம் தூத்மோஸ் இறக்கும் போது அவரது வயது 25-28 வயது அல்லது அதற்கு மேற்பட்ட வயதுடையவர் என்று மதிப்பிட்டார்  

அண்மையில் இலண்டன் இம்பீரியல் கல்லூரியில் ஒரு அறுவை சிகிச்சை நிபுணர், இளவயதில் மாண்ட நான்காம் தூத்மோஸ் மற்றும் இளவயதில் மரணமடைந்த பதினெட்டாம் வம்ச பார்வோன்களான துட்டன்காமன் மற்றும் அக்கெனதென் மம்மிகளுடன் பகுப்பாய்வு செய்தார். இளவயதில் மாண்ட மேற்படி பார்வோன்கள் கால்-கை வலிப்பு காரணமாக இறந்திருக்கலாம் என கருத்து தெரிவித்தார்.இந்த வகையான கால்-கை வலிப்பு தீவிர ஆன்மீக தரிசனங்கள் மற்றும் சமயத்துடன் தொடர்புடையது கருதினார்.  
## பார்வோன்களின் அணிவகுப்பு

3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது பார்வோன் நான்காம் தூத்மோஸ் மம்மியும் எடுத்துச் செல்லப்பட்டது.  

## படக்காட்சிகள்

## இதனையும் காண்க
- கனவு கற்பலகை
- பண்டைய எகிப்திய பாரோக்கள்
- பண்டைய எகிப்திய அரசமரபுகள்
# எம். ஜே. ஜமால் முஹைய்யதீன் இராவுத்தர்

**எம். ஜே. ஜமால் முஹைய்யதீன் சாகிப்** (*M. J. Jamal Mohideen Sahib*) இவர் ஓர் இந்திய அரசியல்வாதியும், தமிழ்நாட்டின் தற்போதைய திண்டுக்கல் மாவட்டத்தில் (அப்போதைய மதுரை மாவட்டம்) 1957 ஆம் ஆண்டு திண்டுக்கல் சட்டமன்றத் தொகுதியிலிருந்து தேர்ந்தெடுக்கப்பட்ட முன்னாள் சட்டமன்ற உறுப்பினர் ஆவார். திண்டுக்கல் சட்டமன்றத் தொகுதியில் இந்திய ஒன்றிய முஸ்லிம் லீக் சார்பாக தேர்ந்தெடுக்கப்பட்டார்.  

## பிறப்பு
இவர், 1904 ஆகத்து 15 அன்று திண்டுக்கல்லில் பிறந்தார். இவர் நிலசுவாந்தாரும், மதராஸ் மாகாண அரசியல்வாதியும், பெரும் வணிகராக திகழ்ந்த ஜமால் முகமது ராவுத்தர் சாகிப் அவர்களின் மகனாவார்.  

## முஸ்லிம் லீக்கில்
சுதந்திரத்திற்கு முந்தைய காலகட்டத்தில் முஸ்லிம் லீக்கில் சென்னை மாகாண கௌரவ செயலாளராக பொறுப்பு வகித்தார்.  

## பொறுப்புகள்
- தென்னிந்திய தோல் வியாபாரிகள் சங்கத் துணைத்தலைவர்
- தோல் ஏற்றுமதி மேம்பாட்டு அமைப்பின் சங்கத் துணைத்தலைவர்
- 1951 முதல் 1966 வரை ஜமால் முகமது கல்லூரியின் நிறுவனச் செயலாளர் ,
- நிர்வாக சபை உறுப்பினர் - மத்திய தோல் நிறுவனம், சென்னை
- விற்பனை வரி ஆலோசனைக் குழு உறுப்பினர்
- சென்னைப் பல்கலைக்கழக செனட் உறுப்பினர்
- உறுப்பினர், இந்திய தரநிலை நிறுவனம்
- உறுப்பினர், இந்திய விவசாய ஆராய்ச்சி அமைப்பு
# Module:NUMBEROF/other

-- Return a table of statistics to be accessed once per page using mw.loadData.  
-- For each sister project, the table ranks each site by its number of articles.  

local projects = {  
'wikibooks',  
'wikinews',  
'wikiquote',  
'wikisource',  
'wikiversity',  
'wikivoyage',  
'wiktionary',  
}  

local function getData(statistics)  
local iSite, iArticles  
for i, v in ipairs(statistics.schema.fields) do  
if v.name == 'site' then  
iSite = i  
elseif v.name == 'articles' then  
iArticles = i  
end  
end  
local rankBySite, rankByIndex = {}, {}  
for _, v in ipairs(statistics.data) do  
rankBySite[v[iSite]] = v[iArticles] -- rank of site from number of articles  
rankByIndex[v[iArticles]] = v[iSite] -- inverse  
end  
return {  
rankByIndex = rankByIndex, -- rankByIndex[1] == 'en'  
rankBySite = rankBySite, -- rankBySite['en'] == 1  
}  
end  

local function makeData  
-- For example, data to rank each language for sister project wikipedia is at  
-- https://commons.wikimedia.org/wiki/Data:Wikipedia_statistics/rank/wikipedia.tab  
local result = {}  
for _, project in ipairs(projects) do  
local file = 'Wikipedia statistics/rank/' .. project .. '.tab'  
result[project] = getData(mw.ext.data.get(file))  
end  
return result  
end  

return makeData
# Module:NUMBEROF/rank

-- Return a table of statistics to be accessed once per page using mw.loadData.  
-- For each sister project, the table ranks each site by its number of articles.  

local projects = {  
'wikipedia',  
}  

local function getData(statistics)  
local iSite, iArticles  
for i, v in ipairs(statistics.schema.fields) do  
if v.name == 'site' then  
iSite = i  
elseif v.name == 'articles' then  
iArticles = i  
end  
end  
local rankBySite, rankByIndex = {}, {}  
for _, v in ipairs(statistics.data) do  
rankBySite[v[iSite]] = v[iArticles] -- rank of site from number of articles  
rankByIndex[v[iArticles]] = v[iSite] -- inverse  
end  
return {  
rankByIndex = rankByIndex, -- rankByIndex[1] == 'en'  
rankBySite = rankBySite, -- rankBySite['en'] == 1  
}  
end  

local function makeData  
-- For example, data to rank each language for sister project wikipedia is at  
-- https://commons.wikimedia.org/wiki/Data:Wikipedia_statistics/rank/wikipedia.tab  
local result = {}  
for _, project in ipairs(projects) do  
local file = 'Wikipedia statistics/rank/' .. project .. '.tab'  
result[project] = getData(mw.ext.data.get(file))  
end  
return result  
end  

return makeData
# (வளையபெண்டாடையீனைல்)சிர்க்கோனியம் முக்குளோரைடு


**(வளையபெண்டாடையீனைல்)சிர்க்கோனியம் முக்குளோரைடு** *(Cyclopentadienyl)zirconium trichloride)* என்பது (C<sub>5</sub>H<sub>5</sub>)ZrCl<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வெண்மை நிறத்தில் திண்மமாகக் காணப்படும் இச்சேர்மம் ஓர் ஈரம் உணரியாகும். பலபடிசார் கட்டமைப்பை இச்சேர்மம் ஏற்கிறது. நிறமாலையியல் ஆய்வுகளால் (வளையபெண்டாடையீனைல்)சிருக்கோனியம் முக்குளோரைடு நன்கு விவரிக்கப்பட்டுள்ளது. (சைக்ளோபெண்டாட்டையீனைல்) சிருக்கோனியம் டிரைகுளோரைடு என்ற பெயராலும் அழைக்கப்படுகிறது.  

## தயாரிப்பும் வினைகளும்

சிருக்கோனியம் டைகுளோரைடை குளோரினேற்றம் செய்வதன் மூலம் (வளையபெண்டாடையீனைல்)சிருக்கோனியம் முக்குளோரைடு தயாரிக்கப்படுகிறது. பலபடிசார் கட்டமைப்பில் இருப்பதால் பென்சீன், கார்பன் டெட்ராகுளோரைடு, டை எத்தில் ஈதர் போன்ற முனைவற்ற கரைப்பான்களில் இது கரையாது. கார ஈந்தணைவிகள் முன்னிலையில் இது கரைந்து கூட்டுவிளைபொருளைக் கொடுக்கிறது.  

- (வளையபெண்டாடையீனைல்)தைட்டானியம் முக்குளோரைடு
# (வளையபெண்டாடையீனைல்)தைட்டானியம் முக்குளோரைடு


**(வளையபெண்டாடையீனைல்)தைட்டானியம் முக்குளோரைடு** *(Cyclopentadienyl)titanium trichloride)* என்பது (C<sub>5</sub>H<sub>5</sub>)TiCl<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிமதைட்டானியம் சேர்மமாகும். ஆரஞ்சு நிறத்தில் திண்மமாகக் காணப்படும் இச்சேர்மம் ஓர் ஈரம் உணரியாகும். பியானோ இருக்கை வடிவியல் கட்டமைப்பை இச்சேர்மம் ஏற்கிறது. (சைக்ளோபெண்டாட்டையீனைல்) தைட்டானியம் டிரைகுளோரைடு என்ற பெயராலும் அழைக்கப்படுகிறது.  

## தயாரிப்பும் வினைகளும்

தைட்டனோசின் டைகுளோரைடையும் தைட்டானியம் டெட்ராகுளோரைடையும் சேர்த்து வினைபுரியச் செய்வதன் மூலம் (வளையபெண்டாடையீனைல்)தைட்டானியம் முக்குளோரைடு தயாரிக்கப்படுகிறது.  
:(CH)TiCl + TiCl → 2 (CH)TiCl  
மின்னணுகவரியான இந்த ஒருங்கிணைவுச் சேர்மம் ஆல்ககால்களுடன் சேர்த்து சூடுபடுத்தும்போது விரைவாக ஆல்காக்சைடுகளைக் கொடுக்கிறது.
# வனேடோசின் டைகுளோரைடு



**வனேடோசின் டைகுளோரைடு** *(Vanadocene dichloride)* என்பது (η<sub>5</sub>-C<sub>5</sub>H<sub>5</sub>)2VCl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் ஒருங்கிணைவுச் சேர்மமாகும். கரிம உலோக வேதியியலில் பொதுவாக Cp2VCl2 என்ற வாய்ப்பாடாக இதை சுருக்கி எழுவதும் உண்டு. தைட்டனோசின் டைகுளோரைடின் கட்டமைப்பை ஒத்த கட்டமைப்பிலேயே தைட்டானியம்(IV) அயனிக்குப் பதிலாக வனேடியம்(IV) அயனியுடன் இது காணப்படுகிறது. இச்சேர்மத்தில் ஓர் இணைசேரா எலக்ட்ரான் இருப்பதால் இது இணைகாந்தப் பண்பை வெளிப்படுத்துகிறது. பிசு(வளையபெண்டாடையீனைல்)வனேடியம்(IV) சேர்மங்களை தயாரிக்க உதவும் முன்னோடிச் சேர்மமாக Cp<sub>2</sub>VCl<sub>2</sub> பயன்படுகிறது.  

## தயாரிப்பு

டெட்ரா ஐதரோபியூரானில் உள்ள வனேடியம் டெட்ராகுளொரைடுடன் சோடியம் சைக்ளோபெண்டாடையீனைலைடு சேர்த்து வினைபுரியச் செய்து வனேடோசின் டைகுளோரைடை விக்கின்சன்னும் பிரிம்மிங்காமும் தயாரித்தனர்.  

## வினைகளும் பயன்களும்

கரிமத் தொகுப்பு வினைகளில் வனேடோசின் டைகுளோரைடு பயன்படுத்தப்படுகிறது.  

வனேடோசின் டைகுளோரைட்டை ஒடுக்க வினைக்கு உட்படுத்தினால் வனேடோசின்ம் (C<sub>5</sub>H<sub>5</sub>)<sub>2</sub>V. கிடைக்கிறது.  

தைட்டனோசின் டைகுளோரைடைப் போல இந்த கரிம வனேடியம் சேர்மமும் புற்றுநோய் எதிர்ப்பு மருந்தாக ஆராயப்பட்டு வருகிறது. டிரான்சுபெரின் எனப்படும் இரும்புக் கடத்துப் புரதத்துடன் கொண்டுள்ள தொடர்பு காரணமாக இது செயல்படுகிறது.
# வார்ப்புரு:COVID-19 testing by country/styles.css

table {  
font-size: 85%;  
-top: ;  
}  

caption {  
background: #eaecf0;  
: solid darkgrey;  
padding: ;  
white-space: nowrap;  
}  

th {  
-top: ;  
}  

th:nth-child(5),  
th:nth-child(7),  
th:nth-child(8) {  
text-align: ;  
}  

td:nth-child(3),  
td:nth-child(5),  
td:nth-child(6),  
td:nth-child(7),  
td:nth-child(8) {  
text-align: ;  
}
# ஆர். பிச்சுமணி ஐயர்


## வாழ்க்கைக் குறிப்பு
பிச்சுமணி ஐயர் நாகப்பட்டினம் மாவட்டம், வேதாரண்யம் வட்டம், கத்தரிப்புலம் என்ற ஊரில் இசைக் குடும்பம் ஒன்றில் இராஜகோபால ஐயர், ஞானாம்பாள் ஆகியோருக்குப் பிறந்தார். ஆரம்ப இசைப்பயிற்சியை `ஜாலர்’ கோபால ஐயர், `தின்னியம்’ வெங்கட்ராம ஐயர் ஆகியோரிடம் பெற்றார். பின்னர் திருச்சிராப்பள்ளியைச் சேர்ந்த வீணை குப்பண்ணாவிடம் மேலதிக பயிற்சியைப் பெற்றார். திருச்சி தேசியக் கல்லூரியில் தனது கல்வியை முடித்து, அண்ணாமலைப் பல்கலைக்கழகத்தில் நான்கு ஆண்டுகள் படித்து வீணையிசையில் `சங்கீத பூசணம்’ பட்டத்தைப் பெற்றார்.  

நாட்டைக் குறிஞ்சி, கதனகுதூகலம் மற்றும் மலயமாருதம் ஆகிய இராகங்களில் சுவரஜதிகளையும், வசந்த கைசிகி, பிருந்தாவன சாரங்கா, அமீர் கல்யாணி ஆகிய இராகங்களில் தில்லானாக்களையும் உருவாக்கி இருக்கிறார். ஏவிஎம், ஹெச்எம்வி நிறுவனங்களுடன் இணைந்து ஆர்பிஎம் ஒலித்தட்டுகளாக இவரது கச்சேரிகள் வெளிவந்துள்ளன.  

## திரையுலகில்
1940-இல் பிச்சுமணி ஐயரை திரைத்துறைக்கு அழைத்து வந்தவர் இயக்குநர் கே. சுப்பிரமணியம். அவருடைய மெட்ராஸ் யுனைடெட் ஆர்டிஸ்ட் நிறுவனத்தில் சேர்ந்தார். இந்நிறுவனத்தில் பணியாற்றிய கலைஞர்களே வானொலியில் இசை நிகழ்ச்சிகளை அளித்தனர். அத்தோடு ஜூபிடர் கலையகத்தில் ஆஸ்தான வீணைக் கலைஞராகச் சேர்ந்தார். பிரபலமான பலருக்கும் அவர் வீணை கற்றுக் கொடுத்தார். ஏ. வி. மெய்யப்பச் செட்டியார் அவரை ஏவிஎம்மில் நிரந்தரப் பணியில் சேர்த்தார். அங்கு அவர் 16 ஆண்டுகள் பணியாற்றினார். ஏவிஎம்மின் வேதாள உலகம், ராம ராஜ்ஜியம், வாழ்க்கை, பெண், பக்த ராவணா போன்ற பல திரைப்படங்களில் வீணை இசை வழங்கினார்.  

கே. வி. மகாதேவன், எம். எஸ். விஸ்வநாதன் போன்ற திரைப்பட இசையமைப்பாளர்களுக்கு வீணை வாசித்திருக்கிறார். இவரது வீணையிசை இடம்பெற்ற சில பாடல்கள்:  

- `மாலைப் பொழுதின் மயக்கத்திலே’ (பாக்கியலட்சுமி)
- `இன்று போய் நாளை வாராய்’ (சம்பூர்ண ராமாயணம்)
- `வீணைக் கொடியுடைய வேந்தனே’ (சம்பூர்ண ராமாயணம்)

## விருதுகள்
- மூன்று முறை வீணை சண்முக வடிவு விருதை சென்னை இசைக் கழகம் வழங்கிக் கௌரவித்துள்ளது.
- சங்கீத நாடக அகாதமி விருது
- தமிழக அரசின் கலைமாமணி விருது
- சங்கீத கலா நிபுணர் (மைலாப்பூர் நுண்கலைக் கழகம், 1991)

அண்ணாமலைப் பல்கலைக்கழகத்தின் நிர்வாகக் குழு உறுப்பினராகவும் இவர் இருந்திருக்கிறார்.  

## மறைவு
ஆர். பிச்சுமணி ஐயர் 1941 முதல் மைலாப்பூரில் வாழ்ந்து வந்தார். 2015 சூன் 20 இல் காலமானார். இவருக்கு இரண்டு ஆண் பிள்ளைகளும், இரண்டு பெண் பிள்ளைகளும் உள்ளனர்.
# வார்ப்புரு:COVID-19 testing by country subdivision/styles.css

table {  
font-size: 85%;  
-top: ;  
}  

caption {  
background: #eaecf0;  
: solid darkgrey;  
padding: ;  
white-space: nowrap;  
}  

th {  
-top: ;  
}  

th:nth-child(5),  
th:nth-child(7),  
th:nth-child(8) {  
text-align: ;  
}  

td:nth-child(4),  
td:nth-child(5),  
td:nth-child(6),  
td:nth-child(7),  
td:nth-child(8) {  
text-align: ;  
}
# மகாதேவ் கோவிந்து ரனதே

**மகாதேவ் கோவிந்த் ரனதே (Mahadev Govind Ranade)** (பிறப்பு: 1842 சனவரி 18 - இறப்பு: 1901 சனவரி 16) இவர் ஓர் இந்திய அறிஞரும், சமூக சீர்திருத்தவாதியும், நீதிபதியும் மற்றும் எழுத்தாளரும் ஆவார். இவர் இந்திய தேசிய காங்கிரசு கட்சியின் நிறுவன உறுப்பினர்களில் ஒருவராக இருந்தார். மேலும் பம்பாய் சட்டமன்றக் குழுவின் உறுப்பினராகவும், மையத்தில் நிதிக் குழுவின் உறுப்பினராகவும் மற்றும் மகாராட்டிராவின் பம்பாய் உயர்நீதிமன்ற நீதிபதி என பல பதவிகளைக் கொண்டிருந்தார்.  

நன்கு அறியப்பட்ட பொது நபராக, அமைதியான மற்றும் பொறுமையான நம்பிக்கையாளராக இவரது ஆளுமை பிரிட்டனுடனான பரிவர்த்தனைகள் மற்றும் இந்தியாவில் சீர்திருத்தங்கள் குறித்த இவரது அணுகுமுறையை ஈர்த்தது. இவர் பிரார்த்தனா சமாஜத்தை நிறுவ உதவினார். மேலும் சமூக மற்றும் மத சீர்திருத்தத்தின் சித்தாந்தத்தின் அடிப்படையில் நிறுவப்பட்ட இந்துபிரகாஷ் என்ற மும்பை ஆங்கிலோ-மராத்தி நாளிதழின் ஆசிரியராக இருந்தார்.  

இவருக்கு ராவ் பகதூர் என்ற பட்டம் வழங்கப்பட்டது.  

## ஆரம்பகால வாழ்க்கை மற்றும் குடும்பம்
நீதிபதி ரனதேவின் சிலை ]]  
மகாதேவ் கோவிந்த் ரனதே நாசிக் மாவட்டத்தில் ஒரு வட்ட் நகரமான நிபாட் என்னுமிடத்தில் ஒரு பிராமண<nowiki/>க் குடும்பத்தில் பிறந்தார். கோலாப்பூரில் உள்ள மராத்தி பள்ளியில் படித்தஇவர் பின்னர் ஆங்கில நடுத்தர பள்ளிக்கு மாற்றப்பட்டார். 14 வயதில், மும்பையின் எல்பின்ஸ்டோன் கல்லூரியில் படிக்கச் சென்றார். இவர் மும்பை பல்கலைக்கழகத்தின் முதல் தொகுதி மாணவர்களைச் சேர்ந்தவர். இவர் 1862 இல் இளங்கலை பட்டம் பெற்றார், நான்கு ஆண்டுகளுக்குப் பிறகு, சட்டப் பட்டம் பெற்றார்.  

## சமூகச் செயல்பாடு
ரனதே ஒரு சமூக ஆர்வலர் ஆவார். இவரது நடவடிக்கைகள் மேற்கத்திய கலாச்சாரம் மற்றும் காலனித்துவ அரசால் ஆழமாக செல்வக்குப்பெற்றன. இவரது நடவடிக்கைகள் மத சீர்திருத்தம் முதல் பொதுக் கல்வி வரை இந்திய குடும்பத்திற்குள் சீர்திருத்தம் வரை இருந்தன. மேலும் ஒவ்வொரு பகுதியிலும், இந்திய வழக்கத்திலும் பாரம்பரியத்திலும் சிறிதளவு நல்லொழுக்கங்களைக் காணவும், இந்த விஷயத்தை மீண்டும் வடிவமைக்க பாடுபடுவதற்கும் இவர் முயன்றார். இந்திய சமூக சீர்திருத்த இயக்கத்தின் பணியை "மனிதமயமாக்குதல், சமப்படுத்துதல் மற்றும் ஆன்மீகமயமாக்குதல்" என்று ஐவரே சுருக்கமாகக் கூறினார். தற்போதுள்ள இந்திய சமுதாயத்தில் இந்த குணங்கள் இல்லை என்பதன் உட்பொருள்.  

## தனிப்பட்ட வாழ்க்கை
இவரது முதல் மனைவி இறந்தபோது ரனதேவிற்கு 30 வயது ஆகியிருந்தது. இவருக்கு குழந்தைகள் இல்லை என்பதால் இவர் மறுபடியும் ஒரு திருமணம் செய்து கொள்ள வேண்டும் என்று இவரது குடும்பத்தினர் விரும்பினர். 1861 ஆம் ஆண்டு வரை 'விதவை திருமண சங்கத்தை' இணைந்து நிறுவிய ரனதே, நிச்சயமாக தனது சொந்த பிரசங்கங்களின்படி செயல்பட்டு ஒரு விதவையை திருமணம் செய்து கொள்வார் என்று அவரது சீர்திருத்த எண்ணம் கொண்ட நண்பர்கள் எதிர்பார்த்தனர். இது நடக்கவில்லை. ரனதே தனது குடும்பத்தின் விருப்பத்திற்கு இணங்கி, இரமாபாய் என்பவரை திருமணம் செய்து கொண்டார். இவருடைய இரண்டாவது திருமணமும் குழந்தையற்றதாகவே இருந்தது. இந்த இணை முற்றிலும் இணக்கமான மற்றும் வழக்கமான திருமணத்தை கொண்டிருந்தது. ரனதே தனது மனைவி உயர் கல்வியைப் பெறுவதை உறுதிசெய்தார். அதைப் பற்றி அவர் ஆரம்பத்தில் ஆர்வம் காட்டவில்லை. இருப்பினும், அந்தக் காலத்து அனைத்து இந்தியப் பெண்களையும் போலவே, இரமாபாய் தனது கணவரின் விருப்பங்களுக்கு இணங்க, தனது புதிய வாழ்க்கையில் வளர்ந்தார். உண்மையில், ரனதே இறந்த பிறகு, இரமாபாய் தனது கணவர் ஆரம்பித்த சமூக மற்றும் கல்வி சீர்திருத்தப் பணிகளைத் தொடர்ந்தார்.
# சந்தேஷ்வர் பிரசாத் நாராயண் சிங்


**சர் சந்தேஷ்வர் பிரசாத் நாராயண் சிங் (Sir Chandeshwar Prasad Narayan Singh)** (18 ஏப்ரல் 1901 - 1993) இவர் ஓர் இந்திய சுதந்திர போராட்ட வீரரும், இராஜதந்திரியும் மற்றும் நிர்வாகியுமாவார்.  

## ஆரம்ப கால வாழ்க்கை
சிங் பீகார் மாநிலம் சரண் மாவட்டத்தில் பார்சாகர் என்னுமிடத்தில் பிறந்தார். இவர் தேராதூனிலுள்ள தூன் பள்ளியில் பயின்றார். பின்னர் கொல்கத்தா பல்கலைக்கழகத்தில் முதுகலை பட்டம் பெற்றார். பின்னர், பீகார் திரும்பி தேசிய இயக்கத்தில் சேர்ந்தார். 1927 இல் அப்போதைய பீகார் சட்டமன்றத்திற்காக தேர்ந்தெடுக்கப்பட்டார். இவர் முசாபர்பூரின் மாவட்ட வாரியத்தின் தலைவராகவும் தேர்ந்தெடுக்கப்பட்டார், அங்கு இவர் 1934 நேபாள-பிகார் நிலநடுக்கத்தால் பாதிக்கப்பட்டவர்களுக்கு நிவாரண முயற்சிகளை ஏற்பாடு செய்தார்.  

1935 ஆம் ஆண்டின் புத்தாண்டு கௌரவப் பட்டியலில் இவருக்கு இந்தியப் பேரரசின் ஆணைத் தளபதி கௌரவம் வழங்கப்பட்டது . 1945 ஆம் ஆண்டில், புதிய பாட்னா பல்கலைக்கழகத்தின் துணைவேந்தராக நியமிக்கப்பட்டார். பல்கலைக்கழகத்தில் முதுகலை படிப்பை மேம்படுத்துவதில் இவரது பங்களிப்பு அனைவரின் பாராட்டையும் பெற்றது. புதிதாக திறக்கப்பட்ட துறைகளை நிர்வகிக்க நாடு முழுவதிலுமிருந்து புகழ்பெற்ற ஆசிரியர்களை அழைத்து வந்தார். கிழக்கு இந்தியாவின் பழமையான உளவியல் சேவை மையங்களில் ஒன்றான பாட்னா பல்கலைக்கழக உளவியல் ஆராய்ச்சி மற்றும் சேவை நிறுவனம் 1945 இல் இவரால் நிறுவப்பட்டது. இந்த நிறுவனம் கிருஷ்ணா குஞ்சில் அமைந்துள்ளது. இந்த கட்டிடக் கட்டடத்தை பல்கலைக்கழகத்திற்கு மாநிலத்தின் சிறந்த கல்வியாளரான மறைந்த சர் கணேஷ் தத் சிங் நன்கொடையாக வழங்கினார். 1946 ஆம் ஆண்டில் இவருக்கு *நைட்வுட்* என்ற பட்டம் வழங்கப்பட்டது.  

சுதந்திரத்திற்குப் பிறகு, 1949 இல், அப்போதைய இந்தியப் பிரதமர் ஜவகர்லால் நேரு நேபாளத்துக்கான இந்தியாவின் தூதராக செல்லுமாறு கேட்டுக்கொண்டார். இந்த பதவிக்காலத்தில்தான் நேபாள மன்னர் 1950இல் இந்திய தூதரகத்தில் தஞ்சம் புகுந்தார். காத்மாண்டுவில் தனது பதவிக் காலத்தை முடித்த பின்னர், 1953 இல் பிரிக்கப்படாத பஞ்சாபின் ஆளுநராக நியமிக்கப்பட்டார். இவரது உதவியால் சண்டிகர் நகரம் பக்ரா அணையும் உருவாக்கப்பட்டது. இவரது கனவுத் திட்டமான குருசேத்ர பல்கலைக்கழகமும் நிறுவப்பட்டது . இந்திய கலாச்சாரம் மற்றும் மரபுகளை மேம்படுத்துவதற்காக ஒரு நிறுவனத்தை அமைக்க இவர் விரும்பினார். இவர் உத்தரபிரதேச ஆளுநராகவும் நியமிக்கப்பட்டார். கலை மற்றும் கலாச்சாரத்திற்கான ஒரு நிறுவனமான பிரச்சீன் கலா கேந்திரா 1956 ஆம் ஆண்டில் சண்டிகரில் இவரது ஆதரவுடன் நிறுவப்பட்டது. 1958 இல், ஜப்பானுக்கான இந்தியாவின் தூதராக சென்றார். அங்கு இவருக்கு ஓதானி பல்கலைக்கழகத்தில் கௌரவ டாக்டர் பட்டம் வழங்கப்பட்டது. அந்த பதவியில் தொடர முடியாமல், உடல்நலக்குறைவு காரணமாக, இவர் மீண்டும் இந்தியாவுக்கு வர வேண்டிய கட்டாயம் ஏற்பட்டது.  
<sup data-ve-ignore="true">&#x5B; *<span title="This claim needs references to reliable sources. (November 2013)">மேற்கோள் தேவை</span>* &#x5D;</sup>  

## ஜமீந்தாரி
இராஜ் தர்பங்காவின் காமேஷ்வர் சிங் என்ற ஜமீந்தாருடன் இணைந்து ஜமீந்தார் முறையை ஒழிப்பதை சிங் எதிர்த்தார்.  

## ஓய்வு
ஓய்வுக்குப் பிறகு இவர் இந்திய ரிசர்வ் வங்கி மற்றும் ஐடிபிஐ வங்கியின் இயக்குநராகவும், பல நிறுவனங்களின் தலைவராகவும் பணியாற்றினார். 1977 ஆம் ஆண்டில் இவர் நாட்டிற்கு வழங்கிய சிறப்பான சேவைகளுக்காக பத்ம விபூசண் விருது பெற்றார்.
# முதலாம் நபரு



**முதலாம் நெபெரு** (**Neferu I**) ("the beauty") பண்டைய எகிப்திய மத்திய கால இராச்சியத்தை ஆண்ட, பதினொன்றாம் வம்சத்தின் அரசர் முதலாம் மெண்டுகொதேப்பின் பட்டத்து அரசியும், இளவரசர்கள் முதலாம் இன்டெப் மற்றும் இரண்டாம் இன்டெப் ஆகியோர்களின் தாயும் மற்றும் மூன்றாம் இன்டெப்பின் பாட்டியும் ஆவார்.மேலும் இவர் இளவரசி இரண்டாம் நெபெருவின் கொள்ளுப்பாட்டியும் ஆவார்.  
## எகிப்திய பெண் அரசிகள்
- நெஃபர்டீட்டீ
- ஆட்செப்சுட்டு
- அரசி டூஸ்ரெத்
- செசெசெட்
- நெஃபர்டீட்டீ
- நெபர்தரி
- முதலாம் கிளியோபாட்ரா
- ஏழாம் கிளியோபாற்றா

## இதனையும் காண்க
- பாரோக்களின் பட்டியல்
- பண்டைய எகிப்திய அரசமரபுகள்